

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΧΑΪΑΣ Κάτω Αχαΐα, 11/2/2015**

**ΔΗΜΟΣ ΔΥΤΙΚΗΣ ΑΧΑΪΑΣ Αριθ. πρωτ: 21**

**ΣΧΟΛΙΚΗ ΕΠΙΤΡΟΠΗ**

**ΣΧΟΛΕΙΩΝ ΠΡΩΤΟΒΑΘΜΙΑΣ**

**ΕΚΠΑΙΔΕΥΣΗΣ**

**ΠΡΟΚΗΡΥΞΗ ΠΡΟΣΛΗΨΗΣ ΚΑΘΑΡΙΣΤΡΙΑΣ**

Ανακοινώνεται ότι η Σχολική Επιτροπή Πρωτοβάθμιας Εκπαίδευσης του Δήμου Δυτικής Αχαΐας, πρόκειται να προσλάβει μία (1) καθαρίστρια, με σύμβαση μίσθωσης έργου, για τον καθαρισμό της Σχολικής Μονάδας του «Δημοτικού Σχολείου και Νηπιαγωγείου Φράγκα» λαμβάνοντας υπόψη α) Τις διατάξεις της παρ. 5 του άρθρου 113 του Ν.1892/90, όπως αντικαταστάθηκε με την παρ. 4 του άρθρου 35 του Ν. 3577/2007 (ΦΕΚ 130/τ.Α΄/2007) και στη συνέχεια με το άρθρο 36 του Ν.3699/2008 (ΦΕΚ 199/τ.Α΄/2-10-08) β) Τις διατάξεις της παρ.15 του άρθρου 5 του Ν.1894/1990 γ) Το με αριθ. πρωτ. δ4/409/31-7-98 έγγραφο του Υπ.ΕΠΘ δ) Τις διατάξεις του άρθρου 6 του Ν.4076/2012 (ΦΕΚ 159/τ.Α΄/2012) και την απόφαση 3/2015 της 6ης Φεβρουαρίου 2015 του Δ.Σ. της Σχολικής Επιτροπής.

Έργο της προσληφθείσας θα είναι ο καθαρισμός των αιθουσών διδασκαλίας , των γραφείων διδασκόντων, των κοινόχρηστων χώρων και προαυλίων της παραπάνω σχολικής μονάδας.

Η σύμβαση μίσθωσης έργου που θα υπογραφεί αφορά το διάστημα από την ημερομηνία υπογραφής της σύμβασης μέχρι τις 30/6/2015.

Οι ενδιαφερόμενοι για τη θέση αυτή, πρέπει να υποβάλλουν σχετική αίτηση από τις 13/02/2015 έως και τις 23/02/2015 τις εργάσιμες ημέρες και ώρες από 9:00 μέχρι 13:00, στην Διευθύντρια του Δημοτικού Σχολείου Φράγκα και στην Πρωτοβάθμια Σχολική Επιτροπή στο Δήμο Δυτικής Αχαΐας συνοδευόμενη από τα κάτωθι δικαιολογητικά:

***ΔΙΚΑΙΟΛΟΓΗΤΙΚΑ***

1. Αίτηση
2. Πιστοποιητικό Οικογενειακής Κατάστασης.
3. Αντίγραφο φορολογικής δήλωσης Ε1 και εκκαθαριστικό.
4. Αποδεικτικό ανεργίας.
5. Υπεύθυνη Δήλωση κωλύματος για την κατάληψη της θέσης.

Για περισσότερες πληροφορίες, οι ενδιαφερόμενοι μπορούν να απευθύνονται στον Πρόεδρο της Πρωτοβάθμιας Σχολικής Επιτροπής κο. Μπαχρά Ξενοφώντα, στο τηλέφωνο:6936548518 και στο τηλέφωνο 2693022115.

Η προκήρυξη αυτή να δημοσιευθεί στην ιστοσελίδα του Δήμου Δυτικής Αχαΐας.

**Ο Πρόεδρος**

**της Σχολικής Επιτροπής Πρωτοβάθμιας Εκπαίδευσης**

**Μπαχράς Ξενοφών**